Neuvoston päätöslauselma, annettu 8 päivänä heinäkuuta 1996, hallinnollisesta yhteistyöstä sisämarkkinoita koskevan lainsäädännön soveltamiseksi



Virallinen lehti nro C 224 , 01/08/1996 s. 0003 - 0004



NEUVOSTON PÄÄTÖSLAUSELMA, annettu 8 päivänä heinäkuuta 1996, hallinnollisesta yhteistyöstä sisämarkkinoita koskevan lainsäädännön soveltamiseksi (96/C 224/02) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon 22 päivänä joulukuuta 1993 neuvostolle esitetyn komission tiedonannon "Sisämarkkinoiden hyödyntäminen: toimintaohjelma", ottaa huomioon yhteisön lainsäädännön täytäntöönpanoa ja soveltamista sisämarkkinoiden alalla koskevasta hallinnollisesta yhteistyöstä 16 päivänä kesäkuuta 1994 annetun neuvoston päätöslauselman (1), ottaa huomioon pienten ja keskisuurten yritysten sekä pienteollisuuden ja pienyritysten elinvoimaisuuden ja innovaatiokyvyn esteettömästä kasvusta kilpailutaloudessa 10 päivänä lokakuuta 1994 annetun neuvoston päätöslauselman (2), ottaa huomioon 29 päivänä tammikuuta 1996 neuvostolle ja Euroopan parlamentille esitetyn komission kertomuksen "Hallintojen välinen yhteistyö sisämarkkinoita koskevan lainsäädännön soveltamiseksi: tilannekatsaus", sekä katsoo, että yhteisön moitteettoman toiminnan vuoksi on tärkeää lisätä hallintojen välistä molemminpuolista luottamusta ja avoimuutta sekä samalla valvoa yhteisön lainsäädännön tosiasiallista, tehokasta ja yhtenäistä soveltamista kaikissa jäsenvaltioissa, sisämarkkinoiden moitteeton toiminta edellyttää hallintojen välisen yhteistyön vahvistamista erityisesti teollisuustuotteiden alalla, jossa se on heikosti kehittynyttä, yhteisön sääntöjen noudattamisen varmistamiseksi, jäsenvaltiot ovat 16 päivänä kesäkuuta 1994 annetun neuvoston päätöslauselman kehotuksen mukaan ilmoittaneet komissiolle lähes kaikkien kyseisen päätöslauselman liitteessä lueteltujen alojen toimivaltaiset yhteyspisteet sisämarkkinoita koskevan lainsäädännön soveltamisesta vastaavien kansallisten hallintoviranomaisten sekä kyseisten hallintoviranomaisten ja komission välisen yhteydenpidon varmistamiseksi; jäsenvaltioita kehotettiin mainitussa päätöslauselmassa myös toimittamaan komissiolle tarpeelliset tiedot hallinnollisista rakenteistaan, jotta kaikki asianomaiset voivat paremmin ymmärtää, millä tavalla kussakin jäsenvaltiossa sovelletaan sisämarkkinoita koskevaa lainsäädäntöä, edellä mainitussa 10 päivänä lokakuuta 1994 annetussa neuvoston päätöslauselmassa kehotettiin jäsenvaltioita ja komissiota tarkastelemaan mahdollisuutta, että perustettaisiin kansallisia yhteyspisteitä auttamaan yrityksiä, erityisesti pieniä ja keskisuuria yrityksiä selviytymään yhteisön sisäisen kaupan mahdollisista esteistä; myös yksityishenkilöiden on tarpeen tietää, kenen puoleen he voivat kääntyä sisämarkkinoihin liittyvien oikeuksiensa käyttämistä koskevissa kysmyksissä, hallinnollisessa yhteistyössä sekä yhteyspisteiden perustamisessa yrityksiä ja yksityishenkilöitä varten olisi noudatettava periaatteita, jotka koskevat hallintovirastoille esitettyjen pyyntöjen suhteuttamista niistä saatavaan hyötyyn, tarvittavaa luottamuksellisuutta sekä liike- ja ammattisalaisuutta; samaten olisi vältettävä tarpeetonta byrokratiaa ja päällekkäisten järjestelmien luomista sekä otettava huomioon jäsenvaltioiden hallinnolliset rakenteet, hallinnollinen yhteistyö olisi toteutettava henkilötietojen suojaa koskevien yhteisön sekä kansallisten voimassa olevien määräysten mukaisesti, näiden yhteyspisteiden ja jäsenvaltioiden nimeämien toimivaltaisten elinten välisen tiiviin yhteistyön avulla asianomaiset voivat suoriutua tehtävistään entistä tehokkaammin, ja erityisesti se nopeuttaa yritysten ja yksityishenkilöiden ongelmien ratkaisua, tehokas yhteistyö edellyttää, että vahvistetaan ennakolta selkeät perussäännöt määrittelemällä kunkin asianomaisen toimialan osalta vaihdettavien tietojen laatu, se soveltamisprosessin vaihe, jossa tiedot on vaihdettava, tietojen luottamuksellisuutta ja suhteellista merkitystä koskevat perusteet, vastauksissa noudatettavat määräajat ja muut tietojen vaihtoa koskevat tekniset näkökohdat, se lainsäädäntö, jonka soveltaminen on tärkeää sisämarkkinoiden moitteettomalle toiminnalle, koskee 16 päivänä kesäkuuta 1994 annetun neuvoston päätöslauselman liitteessä lueteltuja aloja; on tarkasteltava myös yhteistyötä muilla aloilla, teknisen standardoinnin alalla on välttämätöntä kiinnittää erityistä huomiota "uuden lähestymistavan" mukaisten direktiivien soveltamiseen erityisesti markkinoiden valvonnan moitteetonta toteuttamista varten, joka on erinomainen väline varmistaa se, että kaupan olevat tuotteet ovat tärkeimpien vaatimusten mukaisia, ja yhteisön on tuettava yhteistyötä kaikilla aloilla telemaattisten, koulutus- ja vaihto-ohjelmien avulla, ILMAISEE TYYTYVÄISYYTENSÄ hallintojen välisestä yhteistyöstä sisämarkkinoita koskevan lainsäädännön soveltamiseksi neuvostolle ja Euroopan parlamentille annettuun komission tiedonantoon, MYÖNTÄÄ jatkuvien ponnistelujen tarpeellisuuden tämän yhteistyön parantamiseksi, jotta kyseisen lainsäädännön tosiasiallista soveltamista voidaan tehostaa, ratkaista yritysten ja yksityishenkilöiden ongelmat ja ehkäistä jäsenvaltioiden välistä vapaata liikkuvuutta haittaavien esteiden uudelleen ilmaantuminen, TARKASTELEE komission kanssa sitä, missä määrin hallinnollista yhteistyötä on kehitettävä sellaisilla aloilla, joilla se on heikosti kehittynyt, ja erityisesti teollisuustuotteiden alalla, KOROSTAA tarvetta kehittää tällä alalla menetelmät, jotka ovat tarpeen yhteisön sääntöjen johdonmukaiselle, yhdenmukaiselle ja nopealle soveltamiselle, KEHOTTAA JÄSENVALTIOITA: a) saattamaan päätökseen, jollei näin ole jo tehty, kansallisten yhteyspisteiden ilmoittamisen yhteisön lainsäädännön soveltamiseksi 16 päivänä kesäkuuta 1994 annetun neuvoston päätöslauselman liitteessä luetelluilla aloilla ja toimittamaan kyseisen päätöslauselman mukaisesti tärkeimmät tiedot tämän lainsäädännön soveltamisesta vastaavista hallintovirastoista, b) pitämään ajan tasalla ilmoitettujen yhteyspisteiden luettelon ja tekemään siitä tehokkaan työvälineen sisämarkkinoita koskevan lainsäädännön päivittäisestä soveltamisesta vastaavien viranomaisten käyttöön, c) perustamaan mahdollisimman nopeasti, jollei näin ole jo tehty, asianmukaisella tavalla ja yritysten ja yksityishenkilöiden tarpeet huomioon ottaen, yhden tai useamman yhteyspisteen yrityksiä varten, kuten 10 päivänä lokakuuta 1994 annetussa neuvoston päätöslauselmassa esitettiin, sekä perustamaan tarvittaessa yhden tai useamman yhteyspisteen sisämarkkinoita koskevissa säännöissä yksityishenkilöille myönnettyjen oikeuksien käyttämisen helpottamiseksi, d) saattamaan tämän tai nämä yhteyspisteet yhteyteen jäsenvaltioiden osoittamien toimivaltaisten elinten kanssa, KEHOTTAA JÄSENVALTIOITA JA KOMISSIOTA: a) jatkamaan tarvittaessa työtä hallintojen välistä yhteistyötä koskevien perussääntöjen määrittelemiseksi sellaisilla aloilla, joilla tällaisia sääntöjä ei ole vielä vahvistettu, sisämarkkinoita koskevan lainsäädännön soveltamiseksi sekä näiden sääntöjen soveltamiseksi siten, että tämä yhteistyö on tehokasta, b) tarkastelemaan teollisuustuotteiden osalta seuraavia mahdollisuuksia: - tarkastusten toteuttamista koskevat yleiset periaatteet, - hallinnollisen yhteistyön menetelmät "uuden lähestymistavan" mukaisissa direktiiveissä, - laatustandardit virallisesta valvonnasta vastaaville laboratorioille, - yhteensovitetut valvontaohjelmat siellä, missä se osoittautuu tarpeelliseksi, c) jatkamaan tilanteen tarkastelua hallintovirastojen välisen yhteistyön osalta sisämarkkinoiden moitteettoman toiminnan kannalta tärkeillä lainsäädännön aloilla, jotka luetellaan 16 päivänä kesäkuuta 1994 annetun neuvoston päätöslauselman liitteessä, erityisesti: - kehittämällä yhteisön toimia toimialojen välisen yhteistyön tukemiseksi, esimerkiksi päätöksellä 95/468/EY (3) perustettua hallintojen välistä telemaattista tietojenvaihto-ohjelmaa yhteisössä (HVT) ja päätöksellä 92/481/ETY (4) perustettua jäsenvaltioiden hallintojen välistä kansallisten virkamiesten vaihto-ohjelmaa (Karolus), - lisäämällä tähän toimintaan sisämarkkinoita koskevan lainsäädännön muita aloja, joilla yhteistyön vahvistaminen vaikuttaa välttämättömältä tämän lainsäädännön soveltamiseksi erityisesti teollisuustuotteisiin, d) tarkastelemaan ensisijaisesti mahdollisuutta vahvistaa hallinnollista yhteistyötä lainsäädännön soveltamiseksi muilla aloilla. (1) EYVL N:o C 179, 1.7.1994, s. 1 (2) EYVL N:o C 294, 22.10.1994, s. 6 (3) EYVL N:o L 269, 11.11.1995, s. 23 (4) EYVL N:o L 286, 1.10.1992, s. 65